המתים המהלכים (סדרת טלוויזיה)

המתים המהלכים (באנגלית: The Walking Dead) היא סדרת טלוויזיה אמריקאית מסוגת דרמת-אימה שנוצרה על ידי פרנק דרבונט, והיא מבוססת על סדרת הקומיקס "המתים המהלכים" מבית אימג' קומיקס, אותה כתבו רוברט קירקמן, טוני מור וצ'רלי אדלרד. הסדרה עלתה לשידור לראשונה ב-31 באוקטובר 2010, היא כוללת 177 פרקים ב-11 עונות, כאשר פרק סיום הסדרה שודר ב-20 בנובמבר 2022. בסדרה מככב אנדרו לינקולן בתור שריף ריק גריימס, שמתעורר מתרדמת ומגלה שהעולם אותו הכיר השתנה ועליו השתלטו "מהלכים" – זומבים אוכלי בשר אדם. לאורך הסדרה, מאתר גריימס את משפחתו, ויחד עם קבוצה קטנה של שורדים הם מנסים לשרוד את העולם הפוסט-אפוקליפטי. שם הסדרה אינו מתייחס כפי שנרמז למהלכים עצמם, אלא לקבוצת השורדים, שנאבקת לשמור על אנושיותה לאורך זמן. אנדרו לינקולן עזב את הסדרה במהלך העונה התשיעית ושב להופעת אורח בפרק סיום הסדרה. הסדרה זכתה לביקורות חיובית והייתה מועמדת למספר רב של פרסים, בהם לפרס גלובוס הזהב לסדרת הדרמה הטובה ביותר. היא זכתה בסך כולל של 11 מועמדויות, בהן שני פרסי אמי בקטגוריית איפור, חמישה פרסי סאטורן לעיבוד הטלוויזיוני הטוב ביותר (לשנים 2010–2015) ופרס היוצר (רוברט קירקמן), וכן פרס עורכי הקולנוע (פרס אד"י) לפרק הפיילוט. הסדרה זכתה למדרוג גבוה, לפי מדד נילסן, היא קבעה שיא צפייה בתולדות שידורי הכבלים בארצות הברית, כאשר פרק הפתיחה של העונה הרביעית נצפה על ידי 16.1 מיליון איש, פרק הפתיחה של העונה חמישית שוב שבר שיא צפייה עם 17.3 מיליון צופים, ובפרק הפתיחה של העונה השישית צפו כ-19.5 מיליון אמריקאים. החל מהעונה השביעית סבלה הסדרה מירידה חדה. לסדרה יצאו מספר סדרות ספין אוף, הבולטת שבהן היא "אימת המתים המהלכים", שעלתה לשידור ב-23 באוגוסט 2015. הסדרה עוקבת אחר חבורת ניצולים שעושה את דרכה באזורים הכפריים הנידחים של צפון ג'ורג'יה בחיפוש אחר בית חדש ובטוח הרחק מהישג ידם של עדר הזומבים (או "מהלכים"). העלילה מתמקדת בעיקר באלמנט האנושי שבמציאות הפוסט-אפוקליפטית ובדרך בה המין האנושי נלחם כדי לשרוד. מנהיג החבורה הוא ריק גריימס (אנדרו לינקולן), שהיה סגן שריף בעיירה קטנה בג'ורג'יה לפני התפרצות המגפה שהחלה את התפשטותם של הזומבים. כאשר המצב הופך למסוכן יותר, יאושה של הקבוצה להישרדות דוחפת אותם לכדי אי-שפיות. בכל פניה הם ניצבים בפני מראות אימה של מתים מהלכים, בפני הדינמיקה המשתנה של קבוצת השורדים ומותם של חבריהם, ובפני העוינות הרבה בה הם נתקלים משאר השורדים אשר נלחמו לצורך הישרדותם, כעת כשהמבנה החברתי העולמי קרס. אף על פי שהעלילה מתרחשת בעולם שורץ זומבים, המילה "זומבי" לא מופיעה פעם אחת בסדרה. במקום זאת, הזומבים מכונים בשלל כינויים, כמו "מהלכים", "נשכנים", "חולים", "מתים" ועוד. זאת משום שלמעשה העלילה מתרחשת במציאות חלופית, הדומה מאוד למציאות המוכרת לנו, למעט העובדה שבמציאות חלופית זו לא קיימים סיפורי זומבים, והפעם הראשונה שהדמויות בסדרה נתקלות במתים שקמים לתחייה היא עם התפרצות המגפה. זירת ההתרחשות של העונה הראשונה היא באזורי הכפר הנידחים של אטלנטה, ג'ורג'יה. העונה השנייה מתרחשת בחווה מבודדת, ואילו מקום ההתרחשות בעונה השלישית מתפצל לשתי זירות - הכלא ועיירה בשם וודברי. העונה הרביעית מתחילה בכלא וממשיכה במחנה ניצולים בשם טרמינוס. העונה החמישית מתחילה בטרמינוס וממשיכה בעיירה בשם אלכסנדריה, הממוקמת בווירג'יניה, לא הרחק מוושינגטון די. סי. העונה השישית מציגה קבוצת ניצולים נוספת שהשתכנה במקום שנקרא "ראש הגבעה" וניצוליה נאלצים לתת את רכושם למנהיג קבוצת "המושיעים" חסר הרחמים, ניגן. העונות הבאות ממשיכות להתרחש באותן זירות, כאשר במהלך העונה השביעית מתגלות גם קבוצות "הממלכה", "המלקטים" ו"אושן-סייד", השוכנת לחופי האוקיינוס האטלנטי (ככל הנראה במפרץ צ'ספיק). המאבק בין אנשי אלכסנדריה והקבוצות הנוספות לבין המושיעים מוכרע במהלך העונה השמינית. העונה התשיעית מתחילה 18 חודשים לאחר תום העונה השמינית, ובין הפרק החמישי לשישי העלילה מדלגת על כחמש שנים נוספות, במהלכן התרחשו שינויים בקשרים בין קבוצות הניצולים, המתבררים בדיעבד. במהלך עונה זו מופיעה קבוצה חדשה, המכונה "הלוחשים", המאיימת על שלום הניצולים. בעונה ה-11 מופיעה קבוצה חדשה בשם "הקוצרים", בנוסף הקבוצה מגיעה למקום חדש בשם "חבר העמים". ב-20 בינואר 2010, הודיעה רשת AMC באופן רשמי כי הזמינה פרק פיילוט לסדרה שתהיה מבוססת על סדרת הקומיקס "המתים המהלכים". פרנק דרבונט וגייל אן הורד נבחרו לשמש בתור מפיקי הסדרה, ודרבונט נבחר גם לשמש בתור הכותב הראשי והבמאי. כל העונה הראשונה הוזמנה עקב ההצלחה של סדרת הקומיקס, והרצון של AMC להפיק סדרה עם עלילה שונה מכל עלילה אחרת שנראתה על מסך הטלוויזיה. ב-15 במרץ 2010 החלו צילומי פרק הפיילוט באטלנטה, ג'ורג'יה. לאחר מכן, AMC הזמינה עונה של שישה פרקים. צילומי חמשת הפרקים הנוספים החלו ב-2 ביוני 2010. בפברואר 2011 החלה הפקת העונה השנייה, שהפעם הכילה 13 פרקים. בנובמבר 2015, הוכרז כי השחקן ג'פרי דין מורגן יגלם את דמותו של האנטגוניסט הראשי בעונה השישית בסדרה, נגאן, מנהיג קבוצת ניצולים חסר רחמים. המפיק בפועל דייוויד אלפרט אמר כי הקומיקס המקורי של המתים המהלכים סיפק להם מספיק רעיונות ל-7 השנים הבאות. "יש לנו כבר רעיונות איך עונה 10 הולכת להראות" אמר אלפרט. "אנחנו יודעים איפה יתקיימו עונות 11 ו-12... אם יהיה לנו מספיק מזל נגיע לשם". שלוש סדרות רשת המבוססות על "המתים המהלכים" שוחררו באמצעות האתר של AMC. Torn Apart - מכילה 6 פרקים והופצה באוקטובר 2011. Cold Storage - מכילה 4 פרקים והופצה באוקטובר 2012. The Oath - מכילה 3 פרקים והופצה באוקטובר 2013. ערך מורחב – אימת המתים המהלכים בספטמבר 2013, הכריזה רשת AMC כי הם מפתחים סדרת ספין אוף ופריקוול ל"מתים המהלכים" עם סט אחר של דמויות שנוצרו על ידי רוברט קירקמן. ב-9 במרץ 2015, הודיעה הרשת כי הם הזמינו את הסדרה, עם התחייבות לשתי העונות הראשונות. העונה הראשונה, המכילה 6 פרקים, עלתה לשידור בארצות הברית ב-23 באוגוסט 2015. שם הסדרה "Fear the Walking Dead" (אימת המתים המהלכים) נחשף ב-27 במרץ 2015. העלילת הסדרה מתרחשת בלוס אנג'לס, קליפורניה, ועוקבת אחר מורה גרוש, יועצת חינוכית ושני ילדיה, אשר עומדים בתחילתה של אפוקליפסת זומבים ועדים לתחילת התמוטטות הציוויליזציה. לאימת המתים המהלכים סדרת רשת משלה הקרויה בשם "אימת המתים המהלכים: טיסה 462", שעלילתה מתחילה בפרק הראשון של אימת המתים המהלכים ומשתלבת בחזרה בפרק השלישי בעונה השנייה. ל"טיסה 462" שישה-עשר פרקים בני דקה אחת. היא שודרה ברשת וכן במקביל בהפסקות הפרסומות לאורך העונה השישית של "המתים המהלכים" החל מתאריך 4 באוקטובר 2015 ועד לסוף העונה. עלילת הסדרה מלווה קבוצה של נוסעים בטיסה שממריאה בתחילת האפוקליפסה ועליה נוסע אחד שנראה חולה. ערך מורחב – המתים המהלכים: אלה שבחיים באוקטובר 2023, סדרת הספין-אוף של "המתים המהלכים" שבמרכזה ריק ומישון גריימס. הסדרה צפויה לצאת בפברואר 2024, כפי שמצוין בטריילר של הסדרה. פורסמו תמונות ראשונות חדשות לסדרה. צוות השחקנים כולל את פוליאנה מקינטוש בתפקיד ג'דיס, טרי אוקווין בתפקיד ביל, מאט ג'פריס בתפקיד נט, ולסלי אן ברנדט בתור פרל. התוכנית הוכרזה רשמית בשנת 2022, כשאנדרו לינקולן ודנאי גורירה חזרו בתור ריק ומישון מהסדרה המקורית. הסדרה מתוארת כסיפור אהבה אפי המתרחש בעולם במלחמה עם המתים והחיים. הסדרה בוחנת האם ריק ומישון יכולים למצוא אחד את השנייה ואת זהותם במצב חדש ולא מוכר. סקוט מ. גימפל, מנהל התוכן הראשי של יקום "המתים המהלכים", משמש כמנהל התוכנית והמפיק בפועל. אנדרו לינקולן, דנאי גורירה, דניס הות' ובריאן בוקרת' משמשים גם כמפיקים בפועל. ערך מורחב – המתים המהלכים: דאריל דיקסון סדרת ספין-אוף המתמקדת בדאריל דיקסון ומסע שלו בצרפת. שודרה לראשונה ב-10 בספטמבר 2023. ביולי 2023 הוכרז שהיא תחודש לעונה שנייה שתשודר בספטמבר 2024. עונה שלישית נמצאת בפיתוח וצפויה לצאת ב-2025. ערך מורחב – המתים המהלכים: עיר המתים סדרת ספין-אוף המתמקדת במגי רי ובניגן סמית' והמסע שלהם בחיפוש אחר הרשל רי בניו יורק. שודרה לראשונה ב-18 ביוני 2023. עונה שנייה צפויה לצאת בשנת 2025. הסדרה זכתה לביקורות חיוביות ממבקרים ברחבי העולם. אתר הביקורות Metacritic העניק לסדרה ציון של 82 מתוך 100. ננסי דיוולף סמית', מבקרת ה-Wall Street Journal, אמרה כי פרק הפיילוט כל כך טוב, שהוא גרם להתמכרותה, אפילו שהיא שונאת זומבים. סמית' הוסיפה כי כל פרק נראה כאילו הוא הופק ובוים כסרט מלא ולא כפרק בטלוויזיה, וזה מה שעושה את ההבדל. הת'ר הברילסקי מהאתר Salon.com כללה את "המתים המהלכים" כאחת מעשר הסדרות של שנת 2010 שאסור לפספס, ונתנה לסדרה ציון גבוה מאוד. הפרק הראשון בעונה השביעית של הסדרה, קיבל ביקורות שליליות בשל מוות אכזרי של דמויות בו. "המתים המהלכים" הייתה מועמדת בקטגוריית "הסדרה החדשה הטובה ביותר" בפרסי גילדת הכותבים של אמריקה. הסדרה הייתה מועמדת בקטגוריית "סדרת הדרמה הטובה ביותר" בטקס פרסי גלובוס הזהב. בנוסף, הסדרה הייתה מועמדת לשישה פרסי סאטורן בקטגוריות סדרת השנה הטובה ביותר, השחקן הראשי הטוב ביותר (אנדרו לינקולן, שזכה), השחקנית הראשית הטובה ביותר (שרה ויין קליס), שחקן המשנה הטוב ביותר (סטיבן יאון), שחקנית המשנה הטובה ביותר (לורי הולדן ומליסה מקברייד, שזכו) ושחקן האורח הטוב ביותר (נואה אמריך, לאחר שהופיע בשני פרקים בעונה הראשונה). אתר האינטרנט הרשמי של המתים המהלכים (באנגלית) מידע וכתבות: המתים המהלכים, ברשת החברתית פייסבוק המתים המהלכים, ברשת החברתית אקס (טוויטר) המתים המהלכים, ברשת החברתית אינסטגרם "המתים המהלכים", במסד הנתונים הקולנועיים IMDb (באנגלית) "המתים המהלכים", באתר נטפליקס "המתים המהלכים", באתר Rotten Tomatoes (באנגלית) "המתים המהלכים", באתר Metacritic (באנגלית) "המתים המהלכים", באתר דיסני+ סדרות (באנגלית) "המתים המהלכים", במסד הנתונים הקולנועיים KinoPoisk (ברוסית) דניס ויטצ'בסקי‏, יוצר "המתים המהלכים": "בני האדם חשובים מהזומבים", באתר וואלה, 31 בינואר 2012 ערן לאור, עכבר העיר, קמה לתחייה: המהפך הלא ייאמן של "המתים המהלכים", באתר הארץ, 4 בינואר 2013 דודי כספי‏, כוכב "המתים המהלכים": "כל אחד מאיתנו עלול למות בכל רגע", באתר וואלה, 11 באפריל 2013 רותה קופפר, למה הישראלים לא מתים על זה?, באתר הארץ, 2 בדצמבר 2014 דני לרנר, ציון 100: כך "המתים המהלכים" שינתה את פני הטלוויזיה, באתר nrg‏, 22 באוקטובר 2017 ביקורות: חגית גינזבורג‏, "המתים המהלכים" חזרה: הזומבים חזרו לאכול, אבל למה?, באתר וואלה, 17 באוקטובר 2011 אור בר שלום, עכבר העיר, מה סוד ההצלחה של "המתים המהלכים"?, באתר הארץ, 11 בנובמבר 2012 דרור עמיר, "המתים המהלכים 3": בואו לא נדבר על זה, באתר ynet, 16 באוקטובר 2012 אביעד קדרון‏, "המתים המהלכים": בואו ננסה עד שיהיה טוב, באתר וואלה, 31 במרץ 2014 חן חדד, "המתים המהלכים": ניסוי חברתי מותח בהישרדות בעולם פוסט אפוקליפטי, באתר הארץ, 13 באוקטובר 2015 אביעד קדרון‏, מאבדים שליטה: סיום העונה השישית של "המתים המהלכים" מעלה את הרף, באתר וואלה, 5 באפריל 2016 אביעד קדרון‏, אין עתיד: "המתים המהלכים" חיסלה את התקווה בפתיחת העונה השביעית, באתר וואלה, 24 באוקטובר 2016 אופיר ארצי‏, זוועה שבשגרה: העונה השמינית של "המתים המהלכים" היא עוד מעגל ידוע מראש, באתר וואלה, 24 באוקטובר 2017 חן חדד, אנדרו לינקולן, הכוכב הראשי של "המתים המהלכים", צפוי לעזוב, באתר הארץ, 30 במאי 2018 רותה קופפר, עונה חמישית לסדרה "המתים המהלכים", באתר הארץ, 30 באוקטובר 2013 רותה קופפר, "המתים המהלכים" שברה שיאי צפייה וציוצים ברשת, באתר הארץ, 11 בפברואר 2014 רותה קופפר, "המתים המהלכים" שוברת שיאי צפייה, באתר הארץ, 14 באוקטובר 2014 ‘Walking Dead’ Ratings Hit Almost 20M Viewers For Season 6 Debut In Live + 3, אתר deadline.com‏, 16 באוקטובר 2015 חן חדד, "המתים המהלכים" ממשיכים לצעוד, אבל זה כבר דורך במקום, באתר הארץ, 23 באוקטובר 2017 חן חדד, הספין אוף של "המתים המהלכים": דרמה משפחתית חסרת חיים, באתר הארץ, 25 באוגוסט 2015 חן חדד, "המתים המהלכים": ניסוי חברתי מותח בהישרדות בעולם פוסט אפוקליפטי, באתר הארץ, 13 באוקטובר 2015 Joe Otterson, ‘Walking Dead: The Ones Who Live’ Sets Premiere Month at AMC, Debuts New First Look Photos, Variety, ‏2023-10-12 (באנגלית אמריקאית) Everything Old is New Again, Nancy DeWolf Smith, October 22nd 2010 חן חדד, "המתים המהלכים" מואשמת ב"פורנו עינויים", באתר הארץ, 25 באוקטובר 2016 חן חדד, איימי שומר ו"סמוך על סול" בין הזוכים בטקס פרסי מבקרי הטלוויזיה, באתר הארץ, 1 ביוני 2015 2011 Golden Globes nominations: 'Glee,' '30 Rock' lead TV nominations, Andrea Reiher, December 14th 2010